लक्ष्य प्राप्त करने के लिए कड़ी मेहनत है जरूरी : सांगवा
कंवलीसरके राजकीय उच्च प्राथमिक विद्यालय के आठवीं कक्षा के विद्यार्थियों का आशीर्वाद और वार्षिकोत्सव समारोह गुरुवार को मनाया गया। संस्था प्रधान रामनिवास बिश्नोई ने बताया कि कार्यक्रम के मुख्य अतिथि बीईईओ बस्तीराम सांगवा थे। उन्होंने विद्यार्थियों को संबोधित करते हुए कहा कि विद्यार्थी हमेशा कुछ नया सीखने की ललक रखें। सांगवा ने विद्यार्थियों को शिक्षा के विकास के लिए सरकार की आेर से चलाई जाने वाली योजनाओं की जानकारी दी। नोडल अधिकारी श्रवण कुमार भाटी ने कहा कि लक्ष्य को प्राप्त करने के लिए कड़ी मेहनत करें और बिना झिझक बोर्ड की परीक्षा दें। रामस्वरूप विश्नोई एसएमसी अध्यक्ष सीताराम विश्नोई ने भी विचार व्यक्त किए। पूर्व सरपंच संतोष विश्नोई ने विद्यार्थियों को तिलक लगाकर माला पहनाकर आशीर्वाद दिया। 8वीं कक्षा के विद्यार्थियों ने स्कूल में पानी की टंकी भेंट की। हड़मानाराम, भंवरलाल, शिक्षक रामूराम, रामअवतार और बजरंग सांखला मौजूद रहे।
विद्यार्थियोंने दर्शनीय स्थलों का किया भ्रमण
भंवादके राजकीय उच्च प्राथमिक विद्यालय के विद्यार्थियों ने शहर के अनेक दर्शनीय स्थलों का भ्रमण किया। विद्यार्थियों ने सबसे पहले जोधपुर रोड स्थित कृष्ण गोपाल गौशाला का भ्रमण कर घायल पशु पक्षियों का इलाज गौशाला की व्यवस्था के बारे में जाना। इसके बाद अमरसिंह पैनोरमा में वीरों की वीर गाथाओं से परिचित हुए और अमरसिंह की छतरियों कि कलाकृति का निहारा। जिला परिषद में स्थित विभिन्न भौगोलिक परिस्थितियों में बनाए जाने वाले शौचालय स्वच्छता के बारे में जानकारी ली। शिक्षक हुलासचंद सैनी ने बताया कि शिक्षिका लेखा चौधरी एवं शिक्षक जीवण बागड़िया के नेतृत्व में सरस डेयरी के प्लांट का में दूध पैकिंग एवं अन्य उत्पादों के उत्पादन के बारे में जानकारी ली। बच्चों ने सूफी साहब की दरगाह के बुलंद दरवाजा पर की गई नक्काशी को निहारा।
बासनी|कस्बेके राजकीय उत्कृष्ट उच्च प्राथमिक विद्यालय में कक्षा 8 के विद्यार्थियों को समारोहपूर्वक विदाई दी गई। इस मौके पर विद्यालय के प्रधानाध्यापक किशनाराम चौधरी ने विद्यार्थियों से कहा कि कड़ी मेहनत करके परीक्षा में अच्छे अंक हासिल कर विद्यालय और अपने गांव का नाम रोशन करें। इस मौके पर विद्यालय की कमेटी के अध्यक्ष मोहम्मद अली जिन्दरान, गुलाम मुस्तफा, मोहम्मद आमीन, जाबिर हुसैन, गुलाम मोहम्मद, वार्ड पंच मोहम्मद अली, शौकत अली बेहलीम, विद्यालय के अध्यापक मोहम्मद हुसैन, लोकेश सिरोही, राजेंद्र सारण, अर्जुनराम प्रजापत, परवीन बानो शेख सहित अनेक ग्रामीण भी उपस्थित थे।
गोेगेलाव. भवाद के विद्यार्थियों ने किया शहर का भ्रमण।
आयोजन
hin_Deva hin_Deva hin_Deva hin_Deva hin_Deva hin_Deva bho_Deva